ชงแผนแม่บทเลสาบสงขลารอรบ.ใหม่
ศูนย์ข่าวภาคใต้-15 ก.พ.48นายวิชัย กาญจนสุวรรณ ผู้จัดการโครงการจัดทำแผนแม่บทการพัฒนาลุ่มน้ำทะเลสาบสงขลา เปิดเผยว่า ได้ส่งร่างแผนแม่บทการพัฒนาลุ่มน้ำทะเลสาบสงขลาฉบับสมบูรณ์ ให้กับกระทรวงทรัพยากรธรรมชาติและสิ่งแวดล้อม ซึ่งเป็นเจ้าของโครงการแล้ว เมื่อต้นเดือนกุมภาพันธ์ 2548 ที่ผ่านมา เพื่อให้รองนายกรัฐมนตรีที่เกี่ยวข้องเป็นผู้พิจารณา แต่ขณะนี้ยังไม่ทราบว่ารัฐบาลได้มอบหมายให้ใครเป็นผู้พิจารณาแทน ร.ต.อ.ปุระชัย เปี่ยมสมบูรณ์ รองนายกรัฐมนตรี คงต้องรอรัฐบาลชุดใหม่ก่อนจึงจะทราบว่าใครจะเป็นผู้พิจารณา นายวิชัยกล่าวอีกว่า ร่างแผนแม่บทการพัฒนาลุ่มน้ำทะเลสาบสงขลาที่ส่งไปไม่มีอะไรเปลี่ยนแปลงจากเดิมมากนัก นอกจากรายละเอียดเล็กๆ น้อยเท่านั้น โดยคณะทำงานได้กำหนดไว้ 5 ยุทธศาตร์ในร่างแผนแม่บทการพัฒนาลุ่มน้ำทะเลสาบสงขลา ได้แก่ ยุทธศาสตร์การฟื้นฟูความอุดมสมบูรณ์ของทรัพยากรธรรมชาติและความหลากหลายทางชีวภาพ มีโครงการตามยุทธศาสตร์ 7 โครงการ งบประมาณ 4500 ล้านบาท ยุทธศาสตร์การใช้ทรัพยากรลุ่มน้ำอย่างยั่งยืน มีโครงการตามยุทธศาสตร์ 22 โครงการ งบประมาณ 3010 ล้านบาท ยุทธศาตร์การควบคุมและป้องกันมลพิษ มีโครงการตามยุทธศาสตร์ 10 โครงการ งบประมาณ 3485 ล้านบาท ยุทธศาสตร์การอนุรักษ์ฟื้นฟูบูรณะศิลปะวัฒนธรรม โบราณสถาน ภูมิปัญญาท้องถิ่นและแหล่งท่องเที่ยว มีโครการตามยุทธศาสตร์ 13 โครงการ งบประมาณ 2198 ล้านบาท และยุทธศาสตร์การเพิ่มประสิทธิภาพการบริหารจัดการลุ่มน้ำ มีโครงการตามยุทธศาสตร์ 5 โครงการ งบประมาณ 497 ล้านบาท รวม 57 โครงการ วงเงินงบประมาณ 13690 ล้านบาท 
ศูนย์ข่าวภาคใต้-15 ก.พ.48 นายวิชัย กาญจนสุวรรณ ผู้จัดการโครงการจัดทำแผนแม่บทการพัฒนาลุ่มน้ำทะเลสาบสงขลา เปิดเผยว่า ได้ส่งร่างแผนแม่บทการพัฒนาลุ่มน้ำทะเลสาบสงขลาฉบับสมบูรณ์